stanford-oval/wikipedia huggingface dataset:
เรโทรเกมมิ่ง
วิธีการเรโทรเกมมิ่ง > เรโทรเกมมิ่งวินเทจ

เรโทรเกมมิ่งวินเทจคือการที่ผู้เล่นเก็ยฮาร์ดแวร์ ตลับเกม หรือแผ่นซีดีดั้งเดิมตั้งแต่วันที่ออกขาย สิ่งของพวกนี้อาจหายากและมีราคาแพง ทำให้วิดีโอเกมพวกนี้เข้าถึงได้ยาก อย่างไรก็ตามวิดีโอเกมพวกนี้จำนวนมากจะขายในราคาที่น้อยกว่าราคาวางขาย
การเป็นที่รู้จักของเรโทรเกมมิ่งวินเทจทำให้มีการค้าขายเกมเรโทรละเมิดลิขสิทธิ์ ซึ่งส่วนใหญ่จะนับว่าไม่มีค่าในการเก็บไว้ต่างจากตลับหรือแผ่นดั้งเดิม
วิธีการเรโทรเกมมิ่ง > เรโทรเกมมิ่งโดยใช้อีมูเลเตอร์

เรโทรเกมมิ่งโดยใช้อีมูเลเตอร์คือการเล่นเกมเก่าบนฮาร์ดแวร์ใหม่โดยการจำลองโดยใช้อีมูเลเตอร์ ทำให้ไม่จำเป็นต้องเก็บเกมดั้งเดิมหรือคอนโซลเก่า รอมหรือหน่วยความจำอ่านอย่างเดียวมักนำมาจากแผ่นหรือตลับเกมดั้งเดิมหรือบุคคลที่สาม มักแจกจ่ายโดยใช้เว็บไซต์แชร์ไฟล์และเล่นบนอีมูเลเตอร์บนฮาร์ดแวร์ปัจจุบัน มักขายรวมกันซึ่งประกอบไปด้วยหลากหลายเกมบนซอฟท์แวร์อีมูเลเตอร์ เนื่องจากการใช้อีมูเลเตอร์เข้าถึงง่ายกว่าแบบอื่น ๆ ทำให้งานอดิเรกนี้เป็นที่รู้จักมากขึ้น
วิธีการเรโทรเกมมิ่ง > เรโทรเกมมิ่งพอร์ต

การรีโทรเกมแบบพอร์ตนั้นเกี่ยวข้องกับเกมเก่าที่เล่นบนระบบใหม่ เช่นเดียวกับการใช้อีมูเลเตอร์ สิ่งที่แตกต่างกันคือเกมถูกเขียนใหม่สำหรับระบบใหม่และไม่ใช้ไฟล์ ROM ดั้งเดิม เกมพอร์ตสามารถหาได้จากคอลเลกชั่นอย่างเป็นทางการ ดาวน์โหลดบนคอนโซล และระบบพลักแอนด์เพลย์ เรโทรเกมมิ่งพอร์ตนั้นค่อนข้างหายาก เนื่องจากการใช้อีมูเลเตอร์เป็นวิธีที่ง่ายและแม่นยำกว่ามากในการเล่นเรโทรบนฮาร์ดแวร์สมัยใหม่
เลขควอนตัมสปิน

ในฟิสิกส์อะตอม เลขควอนตัมสปิน (อังกฤษ: Spin quantum number) สัญลักษณ์ s คือ เลขควอนตัมที่บอกลักษณะของโมเมนตัมเชิงมุมหรือการหมุนรอบตัวเองของอนุภาค เลขควอนตัมสปินเป็นเลขอันดับ 4 ในชุดของเลขควอนตัม ซึ่งเลขควอนตัมนี้เป็นเลขที่อธิบายสถานะควอนตัมของอิเล็กตรอน ระดับพลังงาน และรูปร่างของออร์บิทัล เลขควอนตัม ประกอบด้วย เลขควอนตัมหลัก (Principal quantum number) เลขควอนตัมโมเมนตัมเชิงมุม (Azimuthal quantum number) เลขควอนตัมแม่เหล็ก (Magnetic quantum number) และเลขควอนตัมสปิน (Spin quantum number)
ที่มา

โมเมนตัมเชิงมุมที่ถูกควอนไทซ์ (quantized) เขียนได้ดังสมการ
โดยที่
ถ้าให้อยู่ในทิศทาง z (โดยปกติแล้วจะหาขนาดโดยใช้สนามแม่เหล็กภายนอก) สปินที่ถูก projection บนแกน z สามารถเขียนได้ดังสมการ
โดยที่ ms คือ เลขควอนตัมสปินอันดับ 2 (−s to +s)
อนุภาคพื้นฐานในธรรมชาติจะมีเลขควอนตัมสปิน โดยสามารถแบ่งได้ 2 กลุ่ม คือ
กลุ่มที่มีเลขควอนตัมสปินเป็นเลขจำนวนเต็ม (Integer spin) เช่น โฟตอน (photon) เมซอน (mesons) เรียกอนุภาคเหล่านี้ว่า โบซอน (Bosons)
กลุ่มที่มีเลขควอนตัมสปินเป็นเลขจำนวนครึ่ง (Half-integer spin) เช่น อิเล็กตรอน (electron) โปรตอน (proton) หรือนิวตรอน (nertron) เรียกอนุภาคเหล่านี้ว่า เฟอมิออน (Fermions)
กลุ่ม Fermion ที่มีเลขควอนตัมสปิน s = 1/2 เป็นกลุ่มที่พบได้ทั่วไปในธรรมชาติ โดยผลรวมของโมเมนตัมเชิงมุมของหมุน แสดงได้ดังสมการ
ในโครงสร้างของอะตอมไฮโดรเจน โมเมนตัมเชิงมุมใน z-component
จะเห็นได้ว่าอิเล็กตรอนมีทิศทางที่เป็นไปได้ 2 ทิศทาง ใน z-component คือ สปินอัพ (spin-up) และ สปินดาวน์ (spin-down)
เลกซ์ แชรปเนล

| เลกซ์ แชรปเนล |
| --- | --- |
เกิด: Alexander Carey Shrapnel  (1979-10-06) 6 ตุลาคม ค.ศ. 1979 (45 ปี) London, England
อาชีพ: Actor, voice actor
ปีปฏิบัติงาน: 1997–present
บิดามารดา: John Shrapnel Ann Bartley
ญาติ: Norman Shrapnel (paternal grandfather) Tony Bartley (maternal grandfather) Deborah Kerr (maternal grandmother)
อเล็กซานเดอร์ คาเรย์ แชรปเนล (อังกฤษ: Alexander Carey Shrapnel; เกิด 6 ตุลาคม พ.ศ. 2522) เป็นนักแสดงและนักพากย์ชาวอังกฤษ
ชีวิตในวัยเด็ก

แชรปเนลเป็นลูกชายคนที่สองในจำนวน 3 คนของ Francesca Ann (née Bartley) และ John Shrapnel นักแสดงในลอนดอน  เขาเป็นพี่ชายของนักแสดง/ผู้อำนวยการสร้าง Tom Shrapnel และนักเขียน Joe Shrapnel และผ่านทางแม่ของเขา เขาซึ่งเป็นหลานชายของ Deborah Kerr นักแสดงหญิงที่ได้รับการเสนอชื่อเข้าชิงรางวัลออสการ์  เขาจบการศึกษาจาก Guildhall School of Music & Drama
เรือพี่เลี้ยงเรือดำน้ำ

ยูเอสเอส แฟรงก์ เคเบิล หนึ่งในสองเรือพี่เลี้ยงเรือดำน้ำที่ได้รับการบำรุงรักษาโดยกองทัพเรือสหรัฐ ส่วนเรือดำน้ำโจมตี ยูเอสเอส ซอลต์เลกซิตี (SSN-716) อยู่ที่เบื้องหน้า
เรือพี่เลี้ยงเรือดำน้ำ (อังกฤษ: submarine tender) เป็นเรือบรรทุกสัมภาระสำหรับเรือใต้น้ำที่จัดส่งและสนับสนุนเรือดำน้ำ
การพัฒนา

เรือดำน้ำมีขนาดเล็กเมื่อเทียบกับเรือข้ามมหาสมุทรส่วนใหญ่ และโดยทั่วไปไม่มีความสามารถในการพกพาอาหาร, เชื้อเพลิง, ตอร์ปิโด และวัสดุอื่น ๆ จำนวนมากได้ รวมถึงไม่สามารถบรรทุกขบวนอุปกรณ์บำรุงรักษาและบุคลากรได้มากนัก แต่เรือพี่เลี้ยงจะบรรทุกของทั้งหมดเหล่านี้ให้ อีกทั้งจัดให้พบกับเรือดำน้ำเพื่อเสริมกำลัง หรือเตรียมการเหล่านี้ในขณะที่จอดที่ท่าเรือใกล้กับบริเวณที่เรือดำน้ำปฏิบัติการ ในบางกองทัพเรือ เรือพี่เลี้ยงได้จัดให้มีห้องเครื่องเพื่อการซ่อมบำรุง และเป็นหอพักแบบลอยตัวพร้อมลูกเรือบรรเทาทุกข์
ด้วยขนาดที่เพิ่มขึ้นและระบบอัตโนมัติของเรือดำน้ำสมัยใหม่ รวมทั้งในกองทัพเรือบางแห่งได้ริเริ่มพลังงานนิวเคลียร์ เรือพี่เลี้ยงก็ไม่จำเป็นต้องบรรทุกเชื้อเพลิงให้อีกต่อไป
การพัฒนา > แคนาดา

เรือบรรทุกสัมภาระสำหรับเรือดำน้ำลำแรกของแคนาดาคือเรือหลวงเชียร์วอเตอร์
การพัฒนา > ชิลี

คำที่ใช้ในกองทัพเรือชิลีคือ "เรือแม่ของเรือดำน้ำ" ดังตัวอย่างเช่น เบเอเมเอเซ (บูเกมาเดรเดซุบมาริโนส) อัลมิรันเตเมริโน
การพัฒนา > เยอรมนี

ไม่สามารถปฏิบัติการเรือพี่เลี้ยงผิวน้ำตามแบบแผนได้จำนวนมากในช่วงสงครามโลกครั้งที่สอง ซึ่งครีคส์มารีเนอของเยอรมนีใช้เรือดำน้ำแบบ XIV (ชื่อเล่นคือวัวนม) จำนวนมากเพื่อการเสริมกำลังในทะเล
การพัฒนา > รัสเซีย

กองทัพเรือรัสเซียได้ปลดประจำการเรือพี่เลี้ยงชั้นดอนและอูกราทั้งหมดที่สืบทอดมาจากกองทัพเรือโซเวียตในปี ค.ศ. 2001 เรือลำสุดท้ายที่เหลืออยู่ในชั้นนี้คือไอเอ็นเอส อัมบา (A54) ซึ่งขายให้กองทัพเรืออินเดียในปี ค.ศ. 1968 เพื่อใช้กับกองเรือเรือดำน้ำชั้นฟอกซ์ทรอต และมีรายงานว่ามันถูกปลดประจำการในเดือนกรกฎาคม ค.ศ. 2006[ต้องการอ้างอิง]
การพัฒนา > เนเธอร์แลนด์

กองทัพเรือเนเธอร์แลนด์มีเรือสนับสนุนเรือดำน้ำหนึ่งลำคือเรือหลวงแมคูเออ (A900) ซึ่งขึ้นระวางในปี ค.ศ. 1987 เพื่อทดแทนเรือหลวงโอนเวอโชแกน์ (M886) หรือที่รู้จักกันหลังจากนั้นในนามเรือหลวงแมคูเออ (A 856) ซึ่งขึ้นระวางในปี ค.ศ. 1956 ในฐานะเรือกวาดทุ่นระเบิดชั้นแอกเกรสซีฟเคลื่อนที่ในมหาสมุทร ซึ่งสร้างขึ้นในสหรัฐ และใช้เป็นเรือพี่เลี้ยงเรือดำน้ำในภายหลัง
การพัฒนา > ไทย

กองทัพเรือไทย ใข้เรืออู่ลำเลียงพลสะเทินน้ำสะเทินบกเป็นเรือพี่เลี้ยงเรือดำน้ำครั้งแรกของโลก คือ เรือหลวงช้าง (LPD-792)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เรือพี่เลี้ยงเรือดำน้ำ
การเคลื่อนย้ายขีปนาวุธทิ้งตัวติดเรือดำน้ำโพลาริส ระหว่างเรือพี่เลี้ยงเรือดำน้ำ ยูเอสเอส โปรเทอุส (AS-19) และเรือดำน้ำพลังงานนิวเคลียร์ติดขีปนาวุธ ยูเอสเอส แพทริก เฮนรี (SSBN-599) ที่โฮลีลอช ดันนูน ประเทศสกอตแลนด์ ในปี ค.ศ. 1961
เลขอาโวกาโดร

อาเมเดโอ อาโวกาโดร
เลขอาโวกาโดร (อังกฤษ: Avogadro's number) หรือ ค่าคงตัวอาโวกาโดร (อังกฤษ: Avogadro's constant) คือ จำนวนของอะตอมของธาตุคาร์บอนในไอโซโทปคาร์บอน-12 จำนวน 12 กรัมเท่ากับ (6.022140857±0.000000074) ×1023 มวลสัมพัทธ์อะตอมของธาตุใด ๆ ก็ตามที่มีหน่วยใด ๆ ก็ตามจะมีจำนวนอะตอมเท่านี้
เลขอาโวกาโดรเป็นชื่อที่ตั้งตามชื่อของอาเมเดโอ อาโวกาโดร นักวิทยาศาสตร์ชาวอิตาลี ซึ่งได้ตั้งสมมุติฐานไว้เมื่อ  พ.ศ. 2354
เลขโคออร์ดิเนชัน

ในวิชาเคมีและผลิกศาสตร์ เลขโคออร์ดิเนชัน (อังกฤษ: coordination number) ของอะตอมศูนย์กลางในโมเลกุลหรือในผลึกหนึ่ง หมายถึง จำนวนของอะตอมเพื่อนบ้านที่อยู่ใกล้ชิดอะตอมนั้นที่สุด  วิธีการหาเลขโคออร์ดิเนชันสำหรับโมเลกุลและสำหรับผลึกไม่เหมือนกันเสียทีเดียว
ในทางเคมี สิ่งที่พิจารณาคือพันธะเคมีเป็นหลัก เลขโคออร์ดิเนชันของอะตอมหนึ่งได้จากการนับจำนวนอะตอมอื่นที่ตัวมันยึดเหนี่ยวอยู่ (ไม่ว่าจะยึดด้วยพันธะเดี่ยว พันธะคู่ หรือพันธะสาม ก็นับแต่จำนวนอะตอมเท่านั้น) เช่น [Cr(NH3)2Cl2Br2]1- มี Cr3+ ที่อยู่ตรงกลางมีเลขโคออร์ดิเนชันเป็น 6
เจ็ดเซียนซามูไร

| เจ็ดเซียนซามูไร |
| --- | --- |
โปสเตอร์ภาพยนตร์อย่างเป็นทางการ
กำกับ: อะกิระ คุโระซะวะ
บทภาพยนตร์:   Akira Kurosawa  Shinobu Hashimoto  Hideo Oguni 
อำนวยการสร้าง: Sōjirō Motoki
นักแสดงนำ:   Toshiro Mifune  Takashi Shimura  Keiko Tsushima  Isao Kimura  Daisuke Katō  Seiji Miyaguchi  Yoshio Inaba  Minoru Chiaki  Kamatari Fujiwara  Kokuten Kōdō  Yoshio Tsuchiya  Eijirō Tōno  Jun Tatara  Atsushi Watanabe  Yoshio Kosugi  Bokuzen Hidari  Yukiko Shimazaki 
กำกับภาพ: Asakazu Nakai
ตัดต่อ: อะกิระ คุโระซะวะ
ดนตรีประกอบ: Fumio Hayasaka
บริษัทผู้สร้าง: โตโฮ 
ผู้จัดจำหน่าย: โตโฮ
วันฉาย:   26 เมษายน ค.ศ. 1954 (1954-04-26) 
ความยาว: 207 นาที
ประเทศ: ญี่ปุ่น
ภาษา: ญี่ปุ่น
ทุนสร้าง: 125 ล้านเยน
ทำเงิน: 268 ล้านเยน
เจ็ดเซียนซามูไร (อังกฤษ: Seven Samurai; ญี่ปุ่น: 七人の侍; โรมาจิ: Shichinin no Samurai) เป็นภาพยนตร์แนวผจญภัยดราม่าซามูไร ในปี ค.ศ. 1954 ที่ร่วมประพันธ์เนื้อเรื่อง ,ตัดต่อ และกำกับโดย อะกิระ คุโระซะวะ โดยมีฉากอยู่ในช่วงปี ค.ศ. 1586 สมัยยุคเซ็งโงะกุ ในประวัติศาสตร์ญี่ปุ่น เป็นเรื่องราวเกี่ยวกับหมู่บ้านชาวนาที่จ้างโรนิงทั้ง 7 คน (ซามูไรพเนจร) เพื่อต่อสู้กับโจรที่กลับมาหลังจากเก็บเกี่ยวขโมยพืชผลของพวกเขา
นับตั้งแต่ภาพยนตร์ออกฉายของ Seven Samurai ได้รับการจัดอันดับเป็นอย่างสูงในรายการนักวิจารณ์ของภาพยนตร์ที่ยิ่งใหญ่ เช่น Sight & Sound ของ BFI และ Rotten Tomatoes polls
นักแสดง > ซามูไรทั้ง 7 คน

ทะกะชิ ชิมุระ รับบทเป็น Kambei Shimada
โยะชิโอะ อินะบะ รับบทเป็น Gorōbei Katayama
ไดซุเกะ คะโตะ รับบทเป็น Shichirōji
เซะอิจิ มิยะกุชิ รับบทเป็น Kyūzō
มิโนะรุ ชิอะกิ รับบทเป็น Heihachi Hayashida
อิซะโอะ คิมุระ รับบทเป็น Katsushirō Okamoto
โตะชิโระ มิฟุเนะ รับบทเป็น Kikuchiyo
นักแสดง > ชาวบ้าน

โยะชิโอะ ซึชิยะ รับบทเป็น Rikichi
โบะกุเซน ฮิดะริ รับบทเป็น Yohei
ยุกิโกะ ชิมะซะกิ รับบทเป็น ภรรยาของ Rikichi
คะมะตะริ ฟุจิวะระ รับบทเป็น Manzō
เคอิโกะ ซึชิมะ รับบทเป็น Shino
โกะกุเท็น โกะโดะ รับบทเป็น Gisaku
อะซึชิ วะตะนะเบะ รับบทเป็น คนขายขนมปัง
โยะชิโอะ โกะซุกิ รับบทเป็น เกษตรกรแถว Mosuke
จุน ทะทะระ รับบทเป็น กุลี
ซะชิโอะ ซะกะอิ รับบทเป็น กุลี
ทะเคะชิ เซะกิ รับบทเป็น กุลี
นักแสดง > อื่นๆ

Shinpei Takagi รับบทเป็น หัวหน้าโจร
Haruo Nakajima รับบทเป็น โจร
Eijirō Tōno รับบทเป็น คนขโมย
รางวัลและการเสนอชื่อ

ชนะ - Silver Lion - Akira Kurosawa
เสนอชื่อ - Golden Lion - Akira Kurosawa
ชนะ - นักแสดงสมทบชายยอดเยี่ยม - Seiji Miyaguchi
เสนอชื่อ - BAFTA Award for Best Film
เสนอชื่อ - BAFTA Award for Best Foreign Actor - Toshiro Mifune
เสนอชื่อ - BAFTA Award for Best Foreign Actor - Takashi Shimura
เสนอชื่อ - Best Art Direction-Set Decoration, Black-and-White - So Matsuyama
เสนอชื่อ - Best Costume Design, Black-and-White - Kôhei Ezaki
ชนะ - Best Foreign Director - Akira Kurosawa
ชนะ - Best Foreign Actor - Takashi Shimura
แหล่งข้อมูลอืน

เจ็ดเซียนซามูไร ที่ออลมูวี
Seven Samurai ที่บ็อกซ์ออฟฟิศโมโจ
เจ็ดเซียนซามูไร ที่อินเทอร์เน็ตมูวีเดตาเบส
Seven Samurai ที่เมทาคริติก
เจ็ดเซียนซามูไร ที่รอตเทนโทเมโทส์
Criterion Collection essay by Kenneth Turan
Criterion Collection essay by Philip Kemp
เรือฟริเกตชุดเรือหลวงภูมิพลอดุลยเดช

| --- | --- |
เรือหลวงภูมิพลอดุลยเดช ในการจัดกระบวนเรือร่วมกับกองทัพเรือสหรัฐระหว่างการฝึกผสม Guardian Sea 2019
ภาพรวมชั้น
ผู้สร้าง::  แดวู ชิปบิลดิ้ง แอนด์ มารีน เอ็นจิเนียริ่ง, ปูซาน, เกาหลีใต้
ผู้ใช้งาน::   กองทัพเรือไทย
ก่อนหน้าโดย::  เรือฟริเกตชุดเรือหลวงนเรศวร
สร้างเมื่อ::  พ.ศ. 2556–2560
 ในประจำการ::  พ.ศ. 2562–ปัจจุบัน
วางแผน::  2 ลำ
เสร็จแล้ว::  1 ลำ
ใช้การอยู่::  1 ลำ
ลักษณะเฉพาะ
ประเภท::  เรือฟริเกตล่องหนหลากบทบาท
ขนาด (ระวางขับน้ำ)::  3,700 ตัน (เต็มกำลัง)
ความยาว::  124.1 เมตร (407 ฟุต 2 นิ้ว)
ความกว้าง::  14.4 เมตร (47 ฟุต 3 นิ้ว)
กินน้ำลึก::  8 เมตร (26 ฟุต 3 นิ้ว)
ระบบพลังงาน::  4 × เครื่องผลิตกระแสไฟฟ้าประจำเรือ (แต่ละเครื่องให้พลังงาน 830 กิโลวัตต์)
ระบบขับเคลื่อน::  2 × เครื่องจักรใหญ่ MTU 16V1163 M94 8,000 แรงม้า (6,000 กิโลวัตต์) 1 × เครื่องยนต์ก๊าซเทอร์ไบน์ General Electric LM2500 29,000 แรงม้า (22,000 กิโลวัตต์)
ความเร็ว::  33.3 นอต (61.7 กิโลเมตรต่อชั่วโมง; 38.3 ไมล์ต่อชั่วโมง)
พิสัยเชื้อเพลิง::  4,000 ไมล์ทะเล (7,400 กิโลเมตร; 4,600 ไมล์) at 18 นอต (33 กิโลเมตรต่อชั่วโมง; 21 ไมล์ต่อชั่วโมง)
อัตราเต็มที่::  141 นาย
ระบบตรวจการและปฏิบัติการ::  1 × เรดาร์ตรวจการณ์ระยะไกลแบบ Sea Giraffe 4A AESA 1 × เรดาร์ตรวจการณ์ระยะกลาง 3 มิติแบบ Saab SEA GIRAFFE AMB 1 × เรดาร์เดินเรือ Wartsila X-band 1 × เรดาร์เดินเรือ Wartsila S-band 1 × ระบบนำร่องเดินอากาศทางยุทธวิธี 1 × กล้องตรวจการณ์ 2 × เรดาร์ควบคุมการยิง Saab CEROS 200 1 × ระบบควบคุมการยิง Saab EOS 500 Electro Optical 1 × โซนาร์ตัวเรือ Atlas ASO DSQS-24 1 × โซนาร์ลากท้าย Atlas ELEKTRONIK ACTAS 15 × ระบบอำนวยการรบ Saab 9LV Mk4 Multi-Function Consoles 2 × ระบบ Continuous Wave Illuminators 2 × ระบบ Target Designation Sight: Bridge Pointer 2 × ระบบพิสูจน์ฝ่าย (IFF) 1 × ระบบติดตามอากาศยานอัตโนมัติ (ADS–B) 1 × เทคโนโลยีล่องหน 1 × ระบบลดภาคตัดขวางเรดาร์ 1 × ระบบลดการแผ่อินฟราเรด 1 × ระบบลดเสียงรบกวนใต้น้ำ 1 × ระบบลบล้างสนามแม่เหล็กตัวเรือ 1 × ระบบป้องกัน คชรน.
สงครามอิเล็กทรอนิกส์และเป้าลวง::  1 × เรดาร์ Harris ES-3601 ESM 1 × ระบบสื่อสาร R&F DDF-255 ESM 6 × แท่นยิงเป้าลวง Terma C-Guard DL-12T Mk. 137 1 × ระบบ Active-offboard ECM 1 × ระบบเป้าลวงต่อต้านขีปนาวุธต่อต้านเรือMk.234 Nulka 1 × ระบบเป้าลวงต่อต้านตอร์ปิโด Naval Group CANTO-V
ยุทโธปกรณ์::  1 × ปืนใหญ่เรือ OTO Melara 76 มม. 2 × ปืนใหญ่กล DS30M Mark 2 ขนาด 30 มม. 2 × ปืนเอ็ม 2 บราวนิง .50 คาลิเบอร์ 1 × ฟาลังซ์ ซีวิซ ขนาด 20 มม. 8 × ขีปนาวุธต่อต้านเรือ ฮาร์พูน อาร์จีเอ็ม-84 บล็อก II 2 x ระบบยิงตอร์ปิโด SEA ท่อยิงตอร์ปิโดแบบ Mk 32 8 เซลล์ ระบบยิงขีปนาวุธแนวดิ่ง Mk.41 สำหรับติดตั้ง:  •  32 × อาร์ไอเอ็ม-162 อีเอสเอสเอ็ม บล็อก II ในการติดตั้งแบบเต็มพิกัด  •  8 × ขีปนาวุธต่อต้านเรือดำน้ำ RUM-139C VL ASROC  •  ในอนาคตสามารถขยายเป็น 16 เซลล์และติดตั้ง เอสเอ็ม-2 เอ็มอาร์ สแตนดาร์ด มิสไซล์
อากาศยาน::  1 × เอส-70บี ซีฮอว์ก หรือ เอ็มเอช-60 เอส ไนท์ฮอว์ก
เรือฟริเกตชุดเรือหลวงภูมิพลอดุลยเดช  (อังกฤษ: Bhumibol Adulyadej-class frigate) เป็นชุดเรือฟริเกตของกองทัพเรือไทย ออกแบบมาจากแบบของเรือพิฆาตชั้นควังแกโทมหาราช ของกองทัพเรือสาธารณรัฐเกาหลี
ประวัติ

เรือฟริเกตชุดเรือหลวงภูมิพลอดุลยเดช เป็นเรือชุดที่ต่อขึ้นเพื่อทดแทนเรือฟริเกตชุดเรือหลวงพุทธยอดฟ้าจุฬาโลก ซึ่งปลดปลดประจำการในปี พ.ศ. 2560 โดยกองทัพเรือได้เปลี่ยนเงินงบประมาณซึ่งจากเดิมจะนำไปจัดหาเรือดำน้ำแบบ U-206A จากประเทศเยอรมนี จำนวน 6 ลำ งบประมาณ 7.6 พันล้านบาท ซึ่งถูกระงับโครงการเนื่องจากเลยกรอบระยะเวลาที่ทางการเยอรมนีกำหนด มาใช้งานในโครงการจัดซื้อเรือฟริเกตสมรรถนะสูง ซึ่งได้รับการอนุมัติโครงการภายใต้รัฐบาลนางสาวยิ่งลักษณ์ ชินวัตรในปี พ.ศ. 2555 ในการจัดหา
กองทัพเรือได้ลงนามในการผลิตเรือลำแรกกับบริษัท แดวู ชิปบิลดิ้ง แอนด์ มารีน เอ็นจิเนียริ่ง เมื่อวันที่ 7 สิงหาคม พ.ศ. 2556 เพื่อสร้างเรือฟริเกตที่มีสมรรถนะสูง มีความทันสมัย และมีโครงสร้างที่แข็งแรง ด้วยวงเงิน 14,600 ล้านบาท กำหนดส่งมอบเรือลำแรกภายในวันที่ 22 ธันวาคม พ.ศ. 2561 โดยกองทัพเรือทำพิธีต้อนรับเรือเพื่อเข้าประจำการเมื่อวัที่ 7 มกราคม พ.ศ. 2562 ณ ท่าเรือจุกเสม็ด ฐานทัพเรือสัตหีบ แต่เดิมชื่อว่า เรือหลวงท่าจีน ต่อมาได้รับการพระราชทานชื่อเป็น เรือหลวงภูมิพลอดุลยเดช ซึ่งเป็นพระนามของ พระบาทสมเด็จพระมหาภูมิพลอดุลยเดชมหาราช บรมนาถบพิตร
สำหรับเรือลำที่สองของชุด คือเรือหลวงประแส วางแผนที่จะต่อในประเทศไทย คาดว่าที่อู่มหิดลอดุลเดช หรือ บริษัท อู่กรุงเทพ จำกัด ผ่านบันทึกความเข้าใจร่วมกัน (MOU) กับกองทัพเรือ ในการซ่อม สร้าง และการดัดแปลงเรือ แต่ถูกระงับในปี พ.ศ. 2562 เนื่องจาก พลเรือเอก ลือชัย รุดดิษฐ์ ผู้บัญชาการทหารเรือในขณะนั้นเห็นความสำคัญของโครงการต่อเรือดำน้ำของประเทศจีนมากกว่า จึงได้นำงบประมาณในการต่อเรือหลวงประแส และงบประมาณในการจัดหาอากาศยานลาดตระเวนไปจัดซื้อเรือยกพลขึ้นบกขนาดใหญ่ซึ่งจะใช้เป็นเรือพี่เลี้ยงของเรือดำน้ำก่อน ในงบผูกพันธ์กับเรือดำน้ำลำที่ 2 ต่อมาได้มีการเสนอต่อเรือในปี พ.ศ. 2565 - 2566 หลังจากกองทัพเรือยอมถอนงบประมาณในการต่อเรือดำน้ำลำที่ 2 - 3 ออกไป ปัจจุบันอยู่ในขั้นตอนจัดทำแผน และรับการถ่ายทอดเทคโนโลยี
การออกแบบ

เรือฟริเกตชุดเรือหลวงภูมิพลอดุลยเดช เป็นเรือที่พัฒนามาจากแบบของเรือพิฆาตชั้นควังแกโทมหาราช ของกองทัพเรือสาธารณรัฐเกาหลีที่ใช้มาตรฐานเดียวกับกองทัพเรือสหรัฐ คือแบบเรือ DW3000F ซึ่งเพิ่มเติมคุณสมบัติด้านการล่องหน เป็นส่วนหนึ่งของโครงการเรือฟริเกตสมรรถนะสูงของกองทัพเรือไทย สามารถปฏิบัติการรบได้ทั้ง 3 มิติ คือบนผิวน้ำ ใต้น้ำ และอากาศ สามารถปฏิบัติการได้ในสภาวะแวดล้อมที่มีการปนเปื้อนทางเคมี ชีวะ รังสี และนิวเคลียร์ สามารถทนทะเลได้ในระดับ 8 ความสูงคลื่นประมาณ 12 เมตร ทำความเร็วได้สูงสุด 30 นอต มีระยะในการปฏิบัติการไกล 4,000 ไมล์ทะเล ปฏิบัติการต่อเนื่องได้ 21 วัน ใช้กำลังพลปฏิบัติงานทั้งหมด 141 นาย โดยมีนายทหารระดับนาวาเอก เป็นผู้บังคับการเรือ
โดยเรือมีการออกแบบให้ใช้เทคโนโลยีในการล่องหน (ตรวจจับได้ยาก) สามารถปฏิบัติการรบได้ทั้ง 3 มิติคือ ผิวน้ำ ผ่านระบบอำนวยการรบที่สามารถปฏิบัติการร่วมกับเรือลำอื่น ๆ ของกองทัพเรือเพื่อปฏิบัติการในรูปแบบของกองเรือ รวมถึงปฏิบัติการร่วมกับอากาศยานทั้งของกองทัพเรือและกองทัพอากาศเองในการโจมตีเรือผิวน้ำ ใต้น้ำ ผ่านการตรวจจับเป้าหมายใต้น้ำด้วยโวนาร์ลากท้ายและโซนาร์ใต้ลำเรือ และต่อต้านทำลายด้วยตอร์ปิโด หรืออาวุธระยะไกล และทางอากาศ ผ่านเรดาร์ตรวจการณ์ระยะไกล 3 มิติ และเรดาร์ตรวจการณ์ระยะกลางสำหรับค้นหาอากาศยานและตรวจจับพร้อมทั้งแลกเปลี่ยนข้อมูลกับเรือและอากาศยานที่ร่วมการปฏิบัติการรบ และโจมตีด้วยขีปนาวุธหรือปืนประจำเรือ
สำหรับระบบป้องกันตนเองของ เรือฟริเกตชุดเรือหลวงภูมิพลอดุลยเดช ประกอบไปด้วยระบบอาวุธปล่อยนำวิถี ปืนต่อสู้อากาศยาน ปืนใหญ่เรือ อาวุธป้องกันระยะประชิด ระบบเป้าลวงอิเล็กทรอนิกส์ ระบบควบคุมความเสียหายของเรือที่สามารถทำได้ทั้งจากศูนย์กลางและแบบแยกส่วน รวมไปถึงระบบป้องกันการแพร่สัญญาณต่าง ๆ ออกจากตัวเรือและการดักจับรบกวนสัญญาณต่าง ๆ
นอกจากนี้ พื้นที่บริเวณท้ายเรือซึ่งเป็นดาดฟ้าเฮลิคอปเตอร์และโรงเก็บเครื่องบินนั้นสามารถรองรับเฮลิคอปเตอร์น้ำหนักไม่เกิน 10 ตัน รวมถึงสามารถดัดแปลงโรงเก็บอากาศยานให้เป็นพื้นที่พักสำหรับผู้ประสบภัยได้ชั่วคราวประมาณ 100 คน
ยุทโธปกรณ์

เรือฟริเกตชุดเรือหลวงภูมิพลอดุลยเดช มีการติดตั้งอาวุธยุทโธปกรณ์ต่าง ๆ อาทิ ขีปนาวุธต่อต้านเรือดำน้ำแบบ VL ASROC (Vertical Launch Anti-Submarine Rocket) หรือ แอสร็อก ระบบอาวุธปล่อยนำวิถีอากาศสู่อากาศแบบ ESSM (Evolved SeaSparrow Missile) จากแท่นยิงขีปนาวุธแนวดิ่งแบบ Mk.41 VLS อาวุธปืนประจำเรือคือปืนใหญ่เรือแบบออโตเมราล่า 76/62 คาลิเบอร์ อาวุธปล่อย่อต้านเรือผิวน้ำแบบ อาร์จีเอ็ม-84ดี ฮาร์พูน และอากาศยานปีกหมุนประจำเรือสำหรับการปฏิบัติการต่อเรือผิวน้ำและเรือดำน้ำ
เรือในชุด

| ชื่อ | หมายเลข | สร้างโดย | วางกระดูกงู | ปล่อยลงน้ำ | ประจำการ | สถานะ |
| --- | --- | --- | --- | --- | --- | --- |
| เรือหลวงภูมิพลอดุลยเดช | FFG-471 | แดวู ชิปบิลดิ้ง แอนด์ มารีน เอ็นจิเนียริ่ง | 15 พฤษภาคม 2559 | 23 มกราคม 2560 | 7 มกราคม 2562 | ประจำการ |
| เรือหลวงประแส | FFG-472 | อู่มหิดลอดุลยเดช |  |  |  | อยู่ในแผน |
เรือในชุด > ดูเพิ่ม

เรือรบในกองทัพเรือไทย
เรือหลวงภูมิพลอดุลยเดช ขณะเทียบฐานทัพเรือโยโกสุกะ กองกำลังป้องกันตนเองทางทะเลญี่ปุ่น
เร็กเก

| เร็กเก |
| --- | --- |
แหล่งกำเนิดทางรูปแบบ: อาร์แอนด์บี แจ๊ส โซล เมนโต สกา ร็อกสเตดดี
แหล่งกำเนิดทางวัฒนธรรม: ปลายคริสต์ทศวรรษ 1960 ในประเทศจาเมกา (โดยเฉพาะกรุงคิงส์ตัน)
เครื่องบรรเลงสามัญ: กีตาร์เบส กลองชุด เพอร์คัชชัน กีตาร์ ออร์แกนไฟฟ้า เปียโน เครื่องสังเคราะห์เสียง เครื่องเป่าทองเหลือง เมโลดิกา
รูปแบบอนุพันธุ์: แดนซ์ฮอลล์ ดั๊บ ฮิปฮอป แร็กกา จังเกิล ดรัมแอนด์เบส
แนวย่อย
รูทส์เร็กเก เลิฟเวอร์สร็อก เร็กเกในภาษาสเปน
แนวประสาน
เรเกตอน เร็กเกฟิวชัน เซ็กเก ทูโทน แซมบาเร็กเก เร็กเกสเตป
ทัศนียภาพในระดับภูมิภาค
แอฟริกา ออสเตรเลีย เยอรมนี กายอานา ญี่ปุ่น นิวซีแลนด์ ไนจีเรีย ปานามา ฟิลิปปินส์ โปแลนด์ ตรินิแดดและโตเบโก สหรัฐ
| ดนตรีเร็กเกของจาเมกา * |
| --- | --- |
  มรดกภูมิปัญญาทางวัฒนธรรมโดยยูเนสโก
บ็อบ มาร์เลย์ ใน ค.ศ. 1980
ประเทศ:  จาเมกา
ภูมิภาค **: ลาตินอเมริกาและแคริบเบียน
สาขา: ธรรมเนียมและการแสดงออกทางมุขปาฐะ, ศิลปะการแสดง, แนวปฏิบัติทางสังคม พิธีกรรม และงานเทศกาล, ความรู้และแนวปฏิบัติเกี่ยวกับธรรมชาติและจักรวาล
เกณฑ์พิจารณา: R.1, R.2, R.3, R.4, R.5
อ้างอิง: 01398
ประวัติการขึ้นทะเบียน
ขึ้นทะเบียน: 2018/2561 (คณะกรรมการสมัยที่ 13)
รายการ: ตัวแทนมรดกภูมิปัญญาทางวัฒนธรรมของมนุษยชาติ
* ชื่อตามที่ได้ขึ้นทะเบียนในบัญชีมรดกภูมิปัญญาทางวัฒนธรรมและการสงวนรักษาที่ดี ** ภูมิภาคที่จัดแบ่งโดยยูเนสโก
เร็กเก (อังกฤษ: reggae) เป็นแนวเพลงที่เกิดขึ้นในประเทศจาเมกาในช่วงปลายคริสต์ทศวรรษ 1960 คำนี้ยังหมายถึงดนตรียอดนิยมสมัยใหม่ของชาวจาเมกา ใน ค.ศ. 1968 เพลง "Do the Reggay" โดย Toots and the Maytals เป็นเพลงยอดนิยมเพลงแรกที่ใช้คำว่า "เร็กเก" ในการตั้งชื่อเพลงและยังแนะนำผู้ฟังทั่วโลกให้รู้จักแนวเพลงนี้
เร็กเกมีความเชื่อมโยงอย่างลึกซึ้งกับขบวนการราสตาฟารี ซึ่งเป็นขบวนการเชิงศาสนาซึ่งพัฒนาขึ้นในจาเมกาในคริสต์ทศวรรษ 1930 โดยมีเป้าหมายเพื่อส่งเสริมการเคลื่อนไหวที่มีจุดมุ่งหมายเพื่อส่งเสริมและเสริมสร้างความสัมพันธ์และความเป็นน้ำหนึ่งใจเดียวกันระหว่างกลุ่มชาติพันธุ์พื้นเมืองและผู้พลัดถิ่นที่มีเชื้อสายแอฟริกา ไม่นานหลังจากการเคลื่อนไหวของขบวนการราสตาฟารีเริ่มต้นขึ้น ความนิยมในระดับสากลของดนตรีเร็กเกได้เข้ามามีส่วนเกี่ยวข้องและเผยแพร่ลัทธิราสตาฟารีไปทั่วโลก ดนตรีเร็กเกเป็นวิธีการสำคัญในการส่งข้อความสำคัญของลัทธิราสตาฟารี  โดยมีนักดนตรีเป็นผู้ส่งสาร ถึงขนาดชาวราสตาฟารีได้กล่าวว่า "ทหารและนักดนตรีเป็นเครื่องมือในการเปลี่ยนแปลง"
ดนตรีเร็กเกผสมผสานองค์ประกอบทางดนตรีบางส่วนของริทึมแอนด์บลูส์, แจ๊ส, เมนโต (ดนตรีพื้นบ้านชนบทในเวลาที่มีการเฉลิมฉลองและเป็นอีกแนวเพลงหนึ่งของบทเพลงสวดและบทเพลงสวดดัดแปลงของการร้องเพลงในโบสถ์), คาลิปโซ และยังได้รับอิทธิพลจากเพลงพื้นบ้านของแอฟริกา
เร็กเกได้แพร่กระจายไปยังหลายประเทศทั่วโลกโดยมักผสมผสานเครื่องดนตรีท้องถิ่นและผสมผสานกับแนวเพลงอื่น ๆ เช่น เร็กเกในภาษาสเปนได้แพร่กระจายจากประเทศปานามาในทวีปอเมริกากลางไปยังประเทศเวเนซุเอลาและประเทศกายอานาในทวีปอเมริกาใต้ โดยไปยังส่วนที่เหลือของทวีปในที่สุด แนวเพลงแคริบเบียนในสหราชอาณาจักรรวมถึงเร็กเกได้รับความนิยมตั้งแต่ช่วงปลายคริสต์ทศวรรษ 1960 และมีการพัฒนาจนกลายเป็นประเภทย่อย ศิลปินเร็กเกหลายคนเริ่มต้นอาชีพในสหราชอาณาจักรและยังมีศิลปินและวงดนตรีในยุโรปจำนวนมากที่ได้รับแรงบันดาลใจจากชุมชนชาวจาเมกาและแคริบเบียนในทวีปยุโรป ดนตรีเร็กเกในทวีปแอฟริกาได้รับความนิยมมากขึ้นหลังจากการไปเยือนประเทศซิมบับเวของบ็อบ มาร์เลย์ ใน ค.ศ. 1980
ในประเทศจาเมกา วงการดนตรีเร็กเกดั้งเดิมเป็นหนึ่งในแหล่งรายได้ที่ใหญ่ที่สุดของประเทศ
ดูเพิ่ม

รายชื่อศิลปินแนวสกา
แหล่งข้อมูลอื่น

Allmusic.com เก็บถาวร 2010-11-12 ที่ เวย์แบ็กแมชชีน
↑  Stephen Davis. "Reggae." Grove Music Online. Oxford Music Online. Oxford University Press. Web.16 Feb 2016.
↑  "Frederick "Toots" Hibbert Biography". Biography.com. เก็บจากแหล่งเดิมเมื่อ 9 August 2016. สืบค้นเมื่อ 2 July 2016.
↑  "reggae". Dictionary.com. เก็บจากแหล่งเดิมเมื่อ 13 August 2016. สืบค้นเมื่อ 10 July 2016.
↑  Warner, Keith Q. (1988). "Calypso, reggae, and Rastafarianism: Authentic Caribbean voices". Popular Music and Society (ภาษาอังกฤษ). 12 (1): 53–62. doi:10.1080/03007768808591306. ISSN 0300-7766.
1 2  Earl, Bunn, Glenn (2005). The Influence of Rastafarianism and Reggae Music on Jamaican and International Politics (วิทยานิพนธ์) (ภาษาอังกฤษ). St. John Fisher College. เก็บจากแหล่งเดิมเมื่อ 1 December 2018. สืบค้นเมื่อ 30 November 2018.
↑  Campbell, Horace (1988). "Rastafari as Pan Africanism in the Caribbean and Africa". African Journal of Political Economy. 2 (1): 75–88. JSTOR 23500303.
↑  Davis, Stephen (1992). Reggae bloodlines : in search of the music and culture of Jamaica (1st Da Capo Press ed.). New York: Da Capo Press. ISBN 978-0306804960. OCLC 26014673.
↑  Stephen Davis. Reggae (second ed.). The New Grove Dictionary of Jazz.
↑  Anderson, Rick. "Reggae Music: A History and Selective Discography”. Notes 61.1 (2004): 206–214.
↑  Bennetzen, Jørgen, and Kirsten Maegaard. "Reggae". Fontes Artis Musicae 29.4 (1982): 182–186.
เรือหลวงนราธิวาส

| --- | --- |
เรือหลวงนราธิวาส (OPV-512) ระหว่างกิจกรรมทางเรือนานาชาติ “มิลาน 2018”
ประวัติ
ประเทศไทย
ชื่อ: เรือหลวงนราธิวาส
ตั้งชื่อตาม: จังหวัดนราธิวาส
ผู้ให้บริการ: ราชนาวีไทย
อู่เรือ: หูตง-จงหัว ชิปบิลดิง, เซี่ยงไฮ้, ประเทศจีน
เข้าประจำการ: 6 เมษายน พ.ศ. 2549
รหัสระบุ:  หมายเลขไอเอ็มโอ: 567043500   หมายเลขเอ็มเอ็มเอสไอ: 567043400  สัญญาณเรียกขาน: HSNE    หมายเลขตัวเรือ: OPV-512 
คำขวัญ: ฝ่าฝันไปด้วยกัน ยึดมั่นสามัคคี Work Together Hold on Unity
สถานะ: อยู่ในประจำการ
สัญลักษณ์: 
ลักษณะเฉพาะ
ชั้น::  เรือตรวจการณ์ไกลฝั่งชั้นนราธิวาส
ขนาด (ระวางขับน้ำ)::  บรรทุกสูงสุด 1,440 ลองตัน (1,460 ตัน)
ความยาว::  94.5 เมตร (310 ฟุต 0 นิ้ว)
ความกว้าง::  11.8 เมตร (38 ฟุต 9 นิ้ว)
กินน้ำลึก::  3.3 เมตร (10 ฟุต 10 นิ้ว)
ระบบขับเคลื่อน::  2 × รัสตัน16 อาร์เค 270 เครื่องยนต์ดีเซล, ขับสองเพลาด้วยใบพัดที่สามารถควบคุมได้
ความเร็ว::  25 นอต (46 กิโลเมตรต่อชั่วโมง; 29 ไมล์ต่อชั่วโมง)
พิสัยเชื้อเพลิง::  3,500 nmi (6,500 km; 4,000 mi) ที่ 15 kn (28 km/h; 17 mph)
อัตราเต็มที่::  84 นาย
ระบบตรวจการและปฏิบัติการ::  1 × เรดาร์ตรวจการณ์ 3 มิติ แบบ ซ้าบ Sea Giraffe 1X 1 × เซเลกซ์ แรน-30เอกซ์/เรดาร์ตรวจจับไอมัลติโหมดร่วมกับไอเอฟเอฟ 1 × เรดาร์ควบคุมการยิง เออร์ลิคอน ทีเอ็มเอกซ์/อีโอ และออปโทรนิกควบคุมการยิง 3 × เรย์เธียน เรดาร์เดินเรือซุทซ์เอ็นเอสซี-25 ซีสเกาต์ ระบบการต่อสู้: อัทลัสเอเลคโทรนิค ระบบอำนวยการรบโคซิส 1 × ระบบอำนวยการรบแบบ Catiz 1 × ระบบควบคุมการยิงแบบ STIR 1.2 EO Mk.2 ระบบนำทาง: เรย์เธียน อันซุทซ์ไอบีเอส/ไอเอ็นเอส เอ็นเอสซี-ซีรีส์ ระบบการสื่อสาร: โรเดอุนท์ชวาตส์ ระบบการสื่อสารแบบบูรณาการ
สงครามอิเล็กทรอนิกส์และเป้าลวง::  1 × ระบบสงครามอิเล็กทรอนิกส์ Vigile 100S Mk.2
ยุทโธปกรณ์::  1 × โอโตเมลารา 76/62 ซูเปอร์ความเร็วสูง 2 × เดเนลแลนด์ซิสเต็ม จีไอ-2 ปืนใหญ่อัตโนมัติ 20 มม. 2 × ยู.เอส. ออดแนนซ์ เอ็ม2เอชบี ปืนกลลำกล้อง .50
อุปกรณ์สนับสนุนการบิน::  1 × ดาดฟ้าบิน
เรือหลวงนราธิวาส (OPV-512) (อังกฤษ: HTMS Narathiwat) เป็นเรือลำที่สองในเรือตรวจการณ์ไกลฝั่งชุดเรือหลวงปัตตานี สังกัดกองเรือตรวจอ่าว กองเรือยุทธการ กองทัพเรือไทย